योल (कांगड़ा)। पुलिस चौकी योल के तहत तपोवन सिद्धबाड़ी में नगरोटा बगवां के दो युवकों से चिट्टा बरामद किया गया है। पुलिस ने दोनों युवकों के खिलाफ मामला दर्ज कर छानबीन शुरू कर दी है। शुक्रवार रात तपोवन के समीप सिद्धबाड़ी में शुभम कुमार पुत्र विपिन कुमार और विशाल पुत्र महेंद्र कुमार निवासी नगरोटा बगवां जिला कांगड़ा से 4.83 ग्राम चिट्टा बरामद किया गया है। उधर, एसपी कांगड़ा संतोष पटियाल ने बताया कि पुलिस मामले की छानबीन कर रही है।